આજે શરૂઆતે ફાર્માસ્યુટિકલ સેક્ટર સહિત પીએસયુ બેન્ક અને રિયલ્ટી સેક્ટરમાં સુધારાની ચાલ જોવા મળી હતી તો બીજી બાજુ આઇટી અને એફએમસીજી સેક્ટરમાં નરમાઇ જોવા મળી હતી. ઇન્ફોસિસ કંપનીના શેર્સમાં ૧.૦૯ ટકા, ગેઇલ કંપનીના શેર્સમાં ૦.૮૫ ટકા, જ્યારે ટીસીએસ કંપનીના શેર્સમાં ૦.૭૪ ટકાનો ઘટાડો જોવાયો હતો. તો બીજી બાજુ સન ફાર્મા કંપનીના શેર્સમાં ૧.૫૨ ટકા, એનટીપીસી કંપનીના શેર્સમાં ૦.૮૧ ટકાનો સુધારો નોંધાયો હતો. બજારના જાણકારોના જણાવ્યા પ્રમાણે શેરબજારમાં વિદેશી બજારોનું પ્રેશર જોવા મળી રહ્યું છે.